Ian Rush

Ian Rush (født 20. oktober 1961) er en britisk tidligere fotballspiller. Hans navn forbindes først og fremst med Liverpool FC, hvor han er klubbens mestscorende spiller gjennom tidene, med 346 mål på 660 førstelagskamper. Han spilte også 73 landskamper for s og scoret 28 landslagsmål.

Rush begynte karrieren i 3.-divisjonsklubben Chester City FC før han i 1980 ble kjøpt av Liverpool for 300 000 pund. Etter en treg start på Liverpool-karrieren løsnet det for alvor i 1981/82-sesongen da Rush ble klubbens toppscorer med 17 mål. Siden fortsatte han å pøse inn mål, og han ble to ganger toppscorer i den engelske toppdivisjonen før han sommeren 1987 ble kjøpt av den italienske storklubben Juventus for 35 millioner kroner.

Oppholdet i Juventus ble ingen stor suksess. Rush klarte ikke å tilpasse seg den italienske spillestilen, og etter én sesong i Torino returnerte han til Liverpool, hvor han fortsatte å score mål.

I løpet av hans 16 sesonger på Anfield var Rush med på å vinne fem ligamesterskap, og han ble FA-cup-mester tre ganger. Han scoret totalt 5 mål på sine finaler i 86 (2), 89 (2) og 92 (1). Han var også med på å vinne serievinnercupen i 1981 og 1984.

Rush forlot Liverpool sommeren 1996 og avsluttet karrieren med korte opphold i Leeds United FC, Newcastle United og Wrexham FC. Han la støvlene på hylla i 1999 og har senere vært med i Liverpools trenerteam, og han hadde også en periode som manager for moderklubben Chester uten særlig hell.

Rush er utnevnt til medlem av Order of the British Empire.

Referanser

 Eksterne lenker 




Kategori:Walisiske fotballspillere
Kategori:Walisiske fotballtrenere
Kategori:Fotballspillere for Chester City FC
Kategori:Fotballspillere for Liverpool FC
Kategori:Fotballspillere for Juventus FC
Kategori:Fotballspillere for Leeds United FC
Kategori:Fotballspillere for Newcastle United FC
Kategori:Fotballspillere for Sheffield United FC
Kategori:Fotballspillere for Wrexham AFC
Kategori:Fotballspillere for Sydney Olympic FC
Kategori:Vinnere av Mesterligaen i fotball for menn
Kategori:Fotballtrenere for Chester City FC
Kategori:Personer fra St. Asaph